CELEX: 62017CN0646
Language: da
Date: 2017-11-17 00:00:00
Title: Sag C-646/17: Anmodning om præjudiciel afgørelse indgivet af Tribunale di Brindisi (Italien) den 17. November 2017 — straffesag mod Gianluca Moro

12.2.2018   
            
            
               DA
            
            
               Den Europæiske Unions Tidende
            
            
               C 52/19
            
         Anmodning om præjudiciel afgørelse indgivet af Tribunale di Brindisi (Italien) den 17. November 2017 — straffesag mod Gianluca Moro
   (Sag C-646/17)
   (2018/C 052/26)
   Processprog: italiensk
   
      Den forelæggende ret
   
   Tribunale di Brindisi
   
      Tiltalt i straffesagen
   
   Gianluca Moro
   
      Præjudicielt spørgsmål
   
   Skal artikel 2, stk. 1, artikel 3, stk. 1, litra c), og artikel 6, stk. 1-3, i direktiv 2012/13/EU (1) samt artikel 48 i Den Europæiske Unions charter om grundlæggende rettigheder fortolkes således, at de er til hinder for strafferetsplejebestemmelser i en medlemsstat, på grundlag af hvilke de forsvarsgarantier, der følger af ændringer i tiltalen, sikres kvalitativt og kvantitativt forskelligt afhængigt af, om ændringen vedrører tiltalens faktuelle aspekter eller juridiske kvalificering, i særdeleshed ved kun i det første tilfælde at indrømme den tiltalte mulighed for at begære en alternativ mildere procedure ved anvendelse af straf (den såkaldte udenretslige aftale)?
   
      (1)  Europa-Parlamentets og Rådets direktiv 2012/13/EU af 22.5.2012 om ret til information under straffesager (EUT L 142, s. 1).